**ČETRTEK, 23.4.**

**SLJ – DAN ZEMLJE**

Včeraj je praznovala naša Zemlja.

Naša Zemlja je pravzaprav naš svet, naš dom!

Ne bom pisala o njej, raje si poglejte kratek filmček na tej povezavi:

<https://www.youtube.com/watch?v=nNq9znKTBHw>

Ti je bil filmček všeč? Si ob njem pomislil, da je naša Zemlja res nekaj čudovito lepega? Si vsaj 2x rekel med gledanjem »vauuuu« ali »kako lepo!?« Potem vem, da opaziš in ceniš lepote narave.

Naloga je podobna kot včeraj.

1.V mali zvezek za SLJ z rdečo napiši naslov DAN ZEMLJE.

2.Pomisli, kaj si videl v posnetku in napiši vsaj 10 besed. Npr. reke, gore, drevesa,…

Upoštevaj pravila lepega zapisa. Včeraj sem dobila v pregled lepe, natančne zapise, zato mi danes **ne** pošiljajte naloge. A vseeno se potrudite ☺

**MAT – ŠTEVILA DO 15**

Danes te čaka reševanje nalog v DZ3 na straneh 66, 67 in 68.

Pozorno sledi navodilom – piktogramom.

Še veš, kaj pomenijo znaki > , < , = ? Večje število je vedno napisano ob široko odprtem kljunčku, manjše število pa ob zaprtem.

Pri urejanju števil pazi, kaj zahteva naloga – ali začneš urejati z najmanjšim ali z največjim številom.

**GUM – PLES » ZUM ZUM ZUM »**

Že dolgo nisi plesal, zato ti danes pošiljam en predlog. Če ti ni preveč všeč, si predvajaj glasbo po svojem okusu in zapleši v ritmu.

<https://www.youtube.com/watch?v=ayCLci4JIt4>

**ŠPO – TEK V NARAVI**

Pred tekom se dobro ogrej. Raztegni vse dele telesa, nazadnje zaokroži z gležnji. IN greš!

Izberi

Tek čez travnik do jarka, do bal sena, do grma, do nečesa, kar si izbereš v naravi.

Morda tek ob robu njive po vsej dolžini in širini.

Ali tek po ulici, po pločniku.

V teku vztrajaj 5 do 10 minut. Teci zmerno, če je hudo, vmes hodi.